**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ 2025-2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳՐԻ /ԱՅԴ ԹՎՈՒՄ 2025 ԹՎԱԿԱՆԻ ՍՈՒԲՎԵՆՑԻՈՆ ԵՎ ՄԱՍՀԱՆՈՒՄՆԵՐԻ ԾԱԽՍԵՐԻ ԾՐԱԳՐԵՐԻ/ ՀԱՆՐԱՅԻՆ ՔՆՆԱՐԿՄԱՆ**

**ք․ Կապան 05 սեպտեմբերի 2024թ**

Տեղական ինքնակառավարման մասին Հայաստանի Հանրապետության օրենքի 84-րդ հոդվածի 2-րդ կետի համաձայն 2024 թվականի սեպտեմբերի 05-ին, ժամը 15։00-ին, Կապանի մշակույթի կենտրոնում տեղի ունեցավ Կապան համայնքի 2025-2027 թվականների միջնաժամկետ ծախսերի ծրագրի /այդ թվում՝ 2025 թվականի սուբվենցիոն և մասհանումների ծախսերի ծրագրերի/ հանրային քննարկումը։ Հանրային քննարկման մասնակիցների անհատական կազմը կցվում է։

Քննարկումը վարում էր Կապան համայնքի ղեկավարի տեղակալ Մարատ Հարությունյանը, ով հանդես եկավ բացման խոսքով և ծրագիրը ներկայացնելու համար խոսքը փոխանցեց համայնքապետարանի տնտեսական զարգացման և արտաքին կապերի բաժնի պետ Հասմիկ Ղոնյանին։

Զեկուցողի կողմից ներկայացվեց միջնաժամկետ ծախսերի ծրագրով միջնաժամկետ կտրվածքով կանխատեսվող եկամուտները և ծախսերը, ինչպես նաև դեֆիցիտը, հատկապես մանրամասնելով 2025 թվականի սուբվենցիոն և մասհանումների ծախսերի ծրագիրը։

Զեկուցողը առանձին ներկայացրեց միջնաժամկետ ծախսերի ծրագրում ներառված՝ 2025 թվականի սուբվենցիոն ծրագրերը։ Նշվեց, որ համայնքը 2025 թվականին սուբվենցիոն ծրագրերով հայտ է ներկայացրել 8 ծրագրի համար՝ 19 օբյեկտ ճանապարհների ասֆալտապատում և վերակառուցում, 3 գյուղի ջրամատակարարման համակարգի կառուցում, 6 հասարակական շենքերի նորոգում, Սյունիքի ՆՈՒՀ-ի նոր շենքի կառուցում, ֆուտբոլի դաշտերի և հանգստի գոտու կառուցում, Վ․ Սարգսյանի անվան զբոսայգու վերակառուցում և կարուսելների ձեռքբերում, Նժդեհի հուշահամալիրի հարևանությամբ լողավազանի վերակառուցում, հանգստի գոտու կազմակերպում և հարակից տարածքի բարեկարգում և հասարակական տրանսպորտի աշխատանքի կազմակերպման համար ավտոբուսների ձեռքբերում։

Զեկուցողը տեղեկացրեց նաև, որ ամբողջական փաթեթների ներկայացման վերջնաժամկետը նոյեմբերի 25-ն է և վերջնական ծրագրերը հստակ կլինեն այդ ժամանակ։

Նշվեց նաև, որ 2025 թվականի մասհանումների ծախսերի ծրագրով նախատեսվում է համայնքի կարիքների սպասարկման համար կառուցել մեքենամեխանիզմների տեխնոպարկ Կապան քաղաքի Գործարանային փողոցում։

Ներկայացված ծրագրերը հավանության արժանացան մասնակիցների կողմից, ովքեր դրական գնահատեցին մեծածավալ աշխատանքների նախատեսումը։

Նիստը վարողը քննարկումն ամփոփելուց շնորհակալություն հայտնեց ներկաներին մասնակցության համար։

**Նիստը վարող Մարատ Հարությունյան**

**Արձանագրող Հասմիկ Ղոնյան**

05 ***սեպտեմբերի 2025թ***